คลอดธรรมชาติค่ะน้องได้ 24 วันเเล้วค่ะ แผลฝีเย็บละลายเเล้วติดกันเเล้วเเต่เวลาเยี่ยวทำไมยังเเสบอยู่ค่ะเวลาขยับบ้างครั้งก็เจ็บแผลเย็บค่ะ พอลูบแผลดูแผลก็ปกติเเผลติดกันปกติ เเต่ทำไมเวลาเยี่ยวแสบกับขยับเเล้วเจ็บค่ะ
สวัสดีค่ะ หลังการคลอดบุตรทางช่องคลอด อาจเกิดการบาดเจ็บหรือฉีกขาดของเยื่อบุบริเวณช่องคลอด แพทย์จึงมักเย็บซ่อมแซมให้ โดยแผลเย็บดังกล่าวนั้น อาจใช้เวลาประมาณ 2-4 อาทิตย์กว่าจะสมานกันดีการปัสสาวะแล้วแสบอาจเป็นเพราะแผลยังไม่สมานกันดี แนะนำสังเกตอาการไปก่อนว่าค่อยๆทุเลาลงหรือไม่ โดยหากเริ่มมีอาการเจ็บแผลที่เย็บมา กดแล้วเจ็บ แผลปวด บวม มีเลือดหรือหนองไหลจากแผล อาจเป็นสัญญาณของการติดเชื้อหรือการปริซ้ำของแผล ควรกลับไปพบสูตินรีแพทย์เพื่อตรวจเพิ่มเติม และอาจต้องมีการเย็บซ่อมแซมร่วมกับได้ยาฆ่าเชื้อในระหว่างนี้งดการมีเพศสัมพันธ์ ไม่สวนล้างช่องคลอด ใช้น้ำเปล่าสะอาดล้างแค่ภายนอกได้